
5 FILOSOFIA 


ELAS PRESENTES 


Introducion 

Elas Presentes ten como obxectivo 
facilitar no ambito escolar o tratamento 
da igualdade, e analizar criticamente 
a invisibilidade das mulleres ao longo 
da historia desde unha perspectiva global, 
abranguendo unha boa parte das materias 
presentes no curriculo de secundaria. 

Elas Presentes ten como punto de partida a representacion 
da peza teatral Filosofar a paus aproveitando o caråcter ludico, 
a identificacion do publico e a capacidade de xerar un discurso 
crftico propio do teatro. A obra afronta de xeito directo a 
problemåtica da igualdade de xénero ponendo ao descuberto 
como aiguns dos filosofos måis reconecidos, presentes no 
curriculo das materias filosoficas, contribuiron coas suas 
ideas a construir o discurso dominante do patriarcado, que 
descualificaba ås mulleres reducindoas en exclusiva ao papel 
de nais e esposas submisas. E ao tempo desvela que a pesar 
diso, a pesar dos paus que recibfan ou os que colocaron 
no seu camino, existiron mulleres filosofas que se rebelaron, 
pero cuxa memoria foi borrada baixo a influencia daquel 
discurso dominante. 

Malia o que se poida pensar sobre a especificidade temåtica 
da peza, a realidade é que o fondo do asunto é xeral, é dicir, 
que as razons que se explicitan na peza son as mesmas para 
que se producise a invisibilidade das mulleres noutros campos 
cientificos e artisticos. Para facilitar o tratamento desta temåtica 
nas aulas Elas Presentes propon unha bateria de unidades 
didåcticas orientadas a todas as åreas presentes no curriculo 
de secundaria: filosoffa, ciencias, lingua e literatura, artes 
e cultura visual. 

Xustificacion: 


No curriculo båsico da ESO e do Bacharelato 
(RD 4/12/2014) identificanse os valores transversais 
que deben ser contemplados en todas as åreas e materias, 
entre as que se atopa a promocion da igualdade plena entre 
homes e mulleres. Porén, no curriculo oficial das materias 
asociadas co Departamento de Filosofia (4° da ESO e de 1° 
e 2° de bacharelato), tanto as figuras canonicas cuxo estudo 
se promove como os contidos principais seguen respondendo 
de forma predominante ao modelo que a obra Filosofar a paus 
denuncia. Acontece tamén que, na medida en que aigun contido 
do curriculo oficial destas materias abre a porta a un enfoque 
alternativo, acorde co novo valor transversal devandito, 
a dimension excesiva do groso dos contidos curriculares 
conduce con frecuencia a que o traballo cos novos valores 
acabe sendo sacrificado a favor dos contidos tradicionais. 

Nesta Unidade pretendemos proporcionar determinadas 
dinåmicas que permitan ao profesorado de Filosoffa traballar 
nas aulas esta problemåtica, tirando partido das suxestions 
motivadoras que a representacion de Filosofar a paus ofrece. 

Metodoloxfa: 

A metodoloxia serå activa, participativa 
e orientada a favorecer actividades 
de cooperacion entre todo o alumnado, 
ao tempo que fomenta a adquisicion 
do pensamento critico e rigoroso. 

Os principios metodoloxicos que gufan a concepcion 
das actividades que se van desenvolver baséanse na 
investigacion e accion, que parte de promover a aprendizaxe 
a partir da actividade autonoma e comprensiva do alumnado. 
Nesa direccion, imitando a proposta da obra de teatro, Filosofar 
a paus, situaremos å rapazada como persoal investigador que 
deberå resolver polos seus propios medios os enigmas 
aos que o profesorado o confronta: 

Por que no currfculo de filosoffa non aparecen (ou aparecen 
apenas) nornes de mulleres filosofas? 

Por que as ideas sobre as mulleres dos grandes filosofos 
son silenciadas nese currfculo? 


Por que esas ideas coinciden cos estereotipos de xénero 
caracterfsticos da ideoloxfa patriarcal? 

É posible que esas ideas tenan influfdo na «desaparicién» 
das mulleres filosofas? 


Alumnado: 

4° - ESO 
1°-2° — Bach. 


Acaso non tenen influfdo tamén na persistencia dos devanditos 
prexufzos amda nos nosos dfas? 


0 papel do profesorado non consistirå, xa logo, en ningun caso, 
en proporcionar as respostas a estas preguntas, senon en 
acompanar ao alumnado na sua propia investigacion para atopar 
por si mesmo esas respostas. Nese acompanamento, deberå 
desde logo achegar recursos especialmente respecto das fontes 
(bibliogråficas, na rede, etc) e dos procedementos de busca 
da informacion. 

Igualmente importante é, no que atinxe ao papel do profesorado, 
favorecer no alumnado a expresion das propias ideas en forma 
ben argumentada e o uso de diferentes recursos (escritos, mais 
tamén gråficos, e mesmo, de ser posible, audiovisuais) para 
difundilas. 

Seguindo cos principios da investigacion e accion, é esencial 
que o alumnado transforme os conecementos adquiridos 
en actividades conscientes. Como nos movemos no eido 
do pensamento abstracto, estas actividades adoptarån 
fundamentalmente a forma de discursos argumentados 
racionalmente. Mais é esencial que tanto aqueles conecementos 
como estes discursos conecten con aspectos da vida cotiå 
e da realidade social propia do alumnado, para evitar que se 
reduzan a ser simples frases memorizadas durante un curto 
espazo de tempo sen repercusion pråctica. 


Contidos: 


Os principais contidos que serån contemplados nesta unidade 
poden sintetizarse en: 



Ideas sobre as mulleres nos grandes autores presentes 
no currfculo de Filosoffa. 


Mulleres filésofas coetåneas dos grandes autores. 


Ideas sobre as mulleres nas autoras filosofas. 



Coincidencias e discrepancias das ideas sobre a mulleres 
nos filosofos homes e nas filosofas mulleres. 


Evolucion histérica desas ideas en relacion coa construcion 
do ideario da Declaracién Universal dos Dereitos Humanos 
e o avance das sociedades democråticas. 

Obxectivos: 


Reconer a importancia do 
respecto aos dereitos hu¬ 
manos nunha sociedade 
democråtica e, en espe- 
cial, a igualdade de trato 
e de oportunidades entre 
mulleres e homes como 
valores centrais nunha 
sociedade pluralista. 

Rexeitar a persistencia 
de estereotipos de xénero 
que contribuen a xusti- 
ficar actitudes discrimi- 
natorias entre homes e 
mulleres e moi en espe- 
cial aqueles que gardan 
relacion coa violencia de 
xénero. 


Desenvolver as capaci- 
dades cognitivas nestes 
eidos ao par do desenvol- 
vemento afectivo, promo- 
vendo a empatia como 
mecanismo emocional 
que predispon a situarse 
no lugar de outro/a pa¬ 
ra deste xeito erradicar 
calquera pretensién de 
atribuirse privilexios en 
relacién coas demais 
persoas. 


Desenvolver destrezas 
basicas na utilizacién de 
fontes de information 
(bibliografia, web...) xun- 
to coa capacidade para 
avaliar criticamente a 
fiabilidade das fontes. 


Potenciar a adquisicion 
de madurez persoal e so¬ 
cial, necesaria para actuar 
de forma responsable, 
auténoma e critica, e ser 
quen de resolver os con- 
flitos mediante o recurso 
a argumentation razoada 
e o respecto polas opi- 
niéns alleas. 


Afondar na capacidade 
para expresarse de ma- 
neira fluida en forma oral 
e escrita e facendo uso 
dos novos medios (audio- 
visuais, informåticos). 

Conecer veraz e criti¬ 
camente aspectos do 
pasado, en particular en 
relacion co pensamen- 
to filosofico arredor da 
imaxe das mulleres e da 
reparticién dos roles de 
xénero entre homes e 
mulleres, e reflexionar 
sobre a influencia desas 
ideas no mundo contem- 
poråneo. 


Iniciarse no conecemento 
dos debates contempo- 
raneos, tanto filosoficos 
como cientificos, sobre 
as diferenzas entre homes 
e mulleres e a defensa de¬ 
mocråtica da sua igualda¬ 
de en dereitos e deberes. 

Competencias 

Clave: 


Criterios 
de avaliacion: 


As actividades previstas 
nesta Unidade estån 
enfocadas a contribuir 
no desenvolvemento das 
seguintes competencias: 


competencia en 
comunicacion lingiristica 
(CCL) 


competencia dixital (CD) 


: 


aprender a aprender (CAA) 

competencias sociais 
e civicas (CSC) 


competencia en sentido 
de iniciativa e espfrito 
emprendedor (CSIEE) 


competencia en conciencia 
e expresion cultural (CCEC) 


O profesorado deberå determinar, 
de acordo coas condicions de avaliacion 
contempladas no curriculo båsico 
da ESO e do Bacharelato e do previsto 
na programacion didåctica do propio 
centro, o tipo de procedemento 
e criterios de avaliacion que se pode 
aplicar ao alumnado que participe nas 
actividades previstas nesta Unidade. 

Pola nosa parte suxerimos que se tomen 
en conta os seguintes aspectos no 
procedemento avaliador: 

Grao de participacién individual 
no traballo de grupo. 

Disposicion e implicacion cooperativa 
na elaboracion das conclusiéns 
do grupo. 

Capacidade de srntese na identificacién 
dos principais contidos (ideas dos 
filosofos sobre as mulleres, mulleres 
filosofas por cada periodo historico 
estudado, ideas das mulleres filésofas 
sobre as mulleres, contradicion entre 
estas ideas e as ideas dos filosofos). 

En caso de que se opte pola 
presentacion de conclusiéns persoais, 
xulgarase a correcta redaccién das 
mesmas e o uso igualmente correcto 
da argumentacion racional, identificando 
as posibles obxecciéns e refutandoas 
debidamente. 


En caso de que a presentacién 
das conclusiéns sexa tamén grupal, 
a avaliacién serå idéntica para cada 
componente do grupo agås no caso 
de que a sua avaliacién nos puntos 
1 e 2 sexa negativa. 

Actividades: 



rade enviarnos os enlaces, fotos e todo 
terial que estimedes sobre as vosas 
lividades, para o seu arquivo e difusion 
a traves do espazo do proxecto en Archive.org 
e o Facebook do mesmo. 

elaspresentes@berrobamban.com 

As actividades previstas estån concibidas 
para ser desenvolvidas en sesions de clase 
(45-50 min.), divididas en 4 actividades 
nunha primeira clase preparatoria 
antes da asistencia å representacion, 
unha segunda de reflexion e 
debate inmediatamente despois da 
representacion, e duas de ampliacion 
e elaboracion de conclusions. 

Naturalmente, esta propos ta pode 
e debe ser adaptada de acordo coa 
dinåmica propia do centro, reducindo 
ou ampliando o tempo 
de desenvolvemento. 

Actividade 1 


Antes da repre- 
sentacién 


•Anexo 1 
Cuestionario 





Cuestionario 


Antes de asistir å representacion suxerimos unha actividade 
preparatoria dirixida a situar ao alumnado, por asi dicir, 
no mesmo contexto da investigacion que desenvolverån 
a actriz e o actor protagonistas no percurso da obra. Con ese 
obxecto, proporåselle ao alumnado responder individualmente 
a un breve cuestionario • para logo abrir un debate a partir das 
respostas, debate que pode ser organizado aplicando a dinåmica 
de grupos. Buscando que esa dinåmica amose as posibles 
(e probables) diferenzas nas respostas entre rapaces e rapazas, 
procurarase que os grupos estean formados por un lado por 
alumnos, por outro por alumnas. 


Debate 


Trala discusion por grupos, cada grupo presentarå as suas 
conclusions sobre as frases coas que se identifica e exporå 
as razons desa identificacion (son verdadeiras, son eticamente 
måis defendibles, son måis xustas...). 

(O profesorado poderå substituir, se asi o considera oportuno, 
algunha destas frases por outras tomadas das citas que se 
recollen ao final) 

Comprobarase logo en que medida as diferenzas entre os 
grupos reproducen, ou non, as diferenzas de sexo e procurarase 
tirar algunha conclusion a partir deses datos. 

Actividade 2 


Despois da re- Despois da representacion suxirese comezar proponendo un 
presentacién dialogo aberto entre o alumnado sobre a sua recepcion da obra. 

Os puntos que seguen constituen tan so unha breve lista de 
suxestions para promover ese dialogo: 


Cal foi a sua recepcion? (que lies 
gustou e que non, e por que). 


e nun texto filosofico? Pode håber 
teatro sen pensamento? 


Que diferenzas atopan entre o papel 
da actriz e o do actor? 


Cal é o tema principal que domina 
na obra? 


Como interpretan os tres pasos 
na investigacion que os dous 
personaxes se proponen (o home como 
suxeito e a muller como obxecto, 
a muller como suxeito, a muller como 
suxeito e obxecto å vez)? 

A filosofia adopta a forma dun discurso 
conceptual mentres que o teatro é 
accion: hai nesa dualidade algunha 
contradicion? Como resolven este 
problema na representacion? 

0 teatro tamén é pensamento: 
concordase con esta frase que se di na 
obra? Que diferenza hai na expresion 
do pensamento nunha peza teatral 


A investigacion que se desenvolve 
na representacion acaba tomando 
a forma de tres xéneros populares na 
cultura audiovisual: o cine policial, 
o de superheroes e superheroinas 
e o de epidemias. Facilita isto a mellor 
comprension do tema tratado? 


A montaxe da obra presenta a forma 
do que adoita chamarse o teatro dentro 
do teatro , é dicir, unha obra de teatro 
na que se representa o proceso de 
creacion dunha obra de teatro. Foi isto 
ben comprendido? Supuxolles algunha 
dificultade para entender ben a obra? 

Que opinan do final aberto da obra? 

Nunha obra de teatro a dimension 
estética debe tamén estar presente. 
Como valoran os logros estéticos, isto 
é, artisticos, da obra? 


•Anexo 2 
Citas 

•Anexo 3 
Filosofar a paus 


Unha opcion tamén pode ser proponerlles que continuen a obra 
onde esta quedou, engadindo novas escenas, por exemplo, 
partindo da lectura complementaria das citas #, que nese caso 
deberian entregarse antes de ver a representacion. Disponible 
tamén informacion sobre a peza • que pode ser de utilidade 
para esta actividade. 

Concluiremos a sesion 2 retomando o debate da sesion 1 
tomando en consideracion as novas ideas proporcionadas pola 
asistencia å obra. 

Actividade 3 


Na procura das mulleres filosofas 

0 canon filosofico que o ensino académico da filosofia fixa 
no currfculo tense organizado ao redor dun numero reducido 
de «grandes filosofos» que son tamén «grandes homes». 

Non figura nin unha soa muller agås mencions, ata o de agora 
practicamente marxinais, a filosofas contemporåneas (do século 
XX en diante). Pero isto non significa que antes non existiran 
mulleres filosofas, como se evidencia en Filosofar a paus. 

0 que se proporå nesta sesion é ampliar a investigacion iniciada 
pola protagonista da obra. A estes efectos, o alumnado formarå 
grupos de traballo (suxerimos que preferentemente mixtos 
agås que se queira estudar especificamente en que medida 
os grupos organizados segundo xénero acaban chegando, 
ou non, a conclusions diferenciadas) aos que se encomendarå 
desenvolver a pescuda seguindo vias independentes ou comuns, 
segundo se indicarå måis adiante. 



Como punto de partida comun, terase en conta os seguintes 
autores canonicos e as suas respectivas épocas: 

Filosofia clasica / S. IV a. C. - s. III d. C 

Socrates. Platon. Aristoteles. Cinicos. Estoicos. Epicuro. 

Filosofia medieval / S. IV - s. XIII 

Agostino de Hipona. Tomé de Aquino. 

Filosofia Renacentista / S. XIV - XVI 

Maquiavelo. Montaigne. Erasmo. 

Filosofia Moderna / S. XVII - XIX 

Descartes. Locke. Spinoza. Leibniz. Hume. Rousseau. Voltaire. 
Diderot. Kant. John S. Miil. Marx. 

Filosofia Contemporanea / S. XX - XXI 

Freud. Ortega y Gasset. Heidegger. Wittgenstein. 

•Anexo 4 
Bibliografia para 
a investigacion. 


•Anexo 5 
Cadro historico. 

■ Recurso 1 

Modelo ficha 


Cada grupo escollera dous dos perfodos e tratara de identificar 
mulleres filosofas que tiveran presenza neses perfodos. 

Como via para desenvolver a investigacion, o profesorado 
poderå optar ben por promover unha unica via para todos os 
grupos, ben por varias diferentes segundo os grupos, ou ben 
varias que poderån combinar a vontade cada un dos grupos. 

En calquera caso, deixarase sempre aberta a posibilidade de que 
sexa o propio grupo quen introduza algunha via de investigacion 
nova como resultado da propia iniciativa. • 

Deberå quedar claro que o obxectivo non é amorear un listado 
exhaustivo de mulleres filosofas, senon seleccionar un nurmero 
limitado (de duas a tres) por cada perfodo, que se poidan 
considerar representativas, ben pola importancia e repercusion 
das suas achegas ou ben por aigun aspecto significativo que se 
deberå salientar (por exemplo: censura, represion ou persecucion 
que sufriu polas suas ideas ou pola sua condicion de muller, 
silenciamento da sua obra e da sua figura polas mesmas razons, 
etc.). • 

Unha vez identificada cada muller filosofa, farase dela unha 
ficha , na que se incluirå data de nacemento e morte (agås, 
naturalmente, que se trate dunha filosofa contemporånea ainda 
viva), unha imaxe da sua figura, titulo da sua obra ou obras 
principais, e unha seleccion de citas. O obxectivo destas fichas 
é elaborar unha exposicion no centro educativo de figuras 
femininas na filosofia e das suas obras. Desta forma o alumnado 
converterase en divulgador da obra destas mulleres entre 
a comunidade educativa. 


•Anexo 4 
Bibliografia para 
a investigacion. 


•Anexo 5 
Cadro historico. 

■ Recurso 1 

Modelo ficha 



Obra: 

A Vindication of the Rights of Woman. 1792. 
Original Stories from Real Life. 1788. 


Mary Wollstonecraft 

1759-1797 


LU 



Citas: 

As mulleres non se deben dobregar å autoridade 
da razon, no canto de ser as mode stås escravas 
da opinion. 

O galardon måis sagrado da sociedade 
é a amizade 

Completada a actividade, cada grupo elixira unha filosofa 
de cada época para facer carteis coas imaxes das filosofas 
seleccionadas , acompanadas dunha cita significativa 
e un codigo QR. 


A informacion das fichas das filosofas estarå 
contida nun blog ao que estarån ligados os 
codigos QR de cada ficha. Introduce a URL 
do blogue en dita påxina e crea o QR 

Podemos utilizar a påxina blogger.com e crear 
unha conta de correo cormun para toda a clase 
que permita editar o contido do blogue. 

O usuario e contrasinal deben ser conecidas 
por todo o alumnado e mailo/a profesor/a. 

Unha vez que temos a conta de correo 
crearemos o blog, que pode levar por tftulo: 
Elas Presentes. 

Posteriormente serå o alumnado quen elabore 
as entradas do blog coa informacion das 
filosofas. 


Anteriormente indicase que as persoas que componen 
Modelo cartaz a comunidade educativa poden acceder a informacion sobre 

as autoras e as suas obras a través de codigos QR. 

A exposicion estarfa preparada e lista para servir como 
ferramenta de divulgacion de mulleres filosofas. 

É posible que todo o traballo non se poida concluir nunha soa 
sesion. Nese caso, deixarase parte para facelo na seguinte 
e ultima sesion. 


Xerar 
cédigos 
QR 




A arte parece ser o empeho por 
descifrar ou perseguir a pegada 
deixada por unha forma perdida 
de existencia. 

-Maria Zambrano 




, Lu 
< CL 









18 FILOSOFIA 


ELAS PRESENTES 


Actividade 4: 


Un novo discurso filosofico 
sobre a muller 

Os grupos retomarån as suas fichas para confrontar 
a concepcion da muller que se desprende do estudado sobre 
elas coa predominante nos autores masculinos da época. 

Para iso poderån buscar informacion sobre esas concepcions 
acudindo ås mesmas fontes consultadas, a maioria das cales 
non so presentan o pensamento das mulleres filosofas senon 
tamén en que puntos se oponian ao pensamento patriarcal 
dominante. Ténase logo presente que neste intre o que nos 
interesa non son en xeral as achegas filosoficas tanto dos 
homes como das mulleres, senon especificamente as que se 
refiren å concepcion da muller que delas se deriva. 

Para facilitar o traballo, e tendo presente que é ben posible 
que o reducido tempo dunha clase non permita desenvolver 
a actividade de investigacion por parte do alumnado de forma 
completa, como seria o ideal, incluese unha compilacion de 
citas • directamente relacionadas coas distintas concepcions 
da muller, tanto dalguns dos principais filosofos incluidos no 
curriculo como de filosofas. 

Como conclusion, deberån elaborar uns cadros nos que figuren 
confrontadas as concepcions da muller dos filosofos e das 
filosofas dunha mesma época. 

Mais a actividade non deberia conclufr aquf. Tratariase 
finalmente de que o alumnado elaborase o seu propio «discurso» 
sobre a muller e os seus dereitos hoxe. Para iso deberia afrontar 
preguntas coma estas: 


•Anexo 2 
Citas 


Cales son as ideas sobre a muller, de todas as estudadas, que 
considerades ainda vixentes? Cales as «superadas» ou rexeitadas? 

Cres que tanto esa vixencia como ese rexeitamento son unånimes, 
no sentido de que son os predominantes en todos os paises? 

Tomando en consideracion tan so a sociedade galega 
e espanola, pensades gue son unånimes no sentido de que son 
os predominantes tanto entre os homes como entre as mulleres? 
En todos os grupos sociais (tanto con elevada como escasa 
formation cultural, tanto de clase social baixa como media 
ou alta, etc.)? 

Ainda aceptando que son predominantes, cres que quedan grupos 
de xente que se afastan desa unanimidade? 

A marxe de cal sexa a situation real de predominio ou 
rexeitamento que atribuides a unhas ou outras ideas, cales credes 
que deberian ser as ideas sobre a igualdade ou desigualdade entre 
homes e mulleres en funcion do que é måis xusto? 


Concretadas as ideas que sustentan o «discurso» propio sobre 
as mulleres (que serå redactado individualmente ou de novo en 
grupo, a decision do profesorado), ese discurso deberia concluir 
adoptando a forma dunha serie de frases que poidan ser 
exhibidas nuns carteis, asinados por cada grupo. 

A sesion pecharase coa posta en cormun e debate arredor 
dos distintos cartaces. 


Judith Butler 

Anexo 1 Cuestionario 

Actividade 1 


Cita o norne de tres filésofos (homes) célebres. 


Cita o norne de tres filésofas célebres. 


—>- Por que cres que son moito måis numerosos os filésofos cås 
filésofas nos libros de Filosofia e de Historia da Filosofia? 

Marca as respostas que coincidan co teu punto de vista: 

□ Os homes tenen unha mellor disposicion natural para a reflexion 
analitica e racional propia dos estudos filosoficos mentres que 

a disposicion natural das mulleres oriéntaas cara ao coidado 
afectivo e a expresion emocional. 

□ As condicions sociais na maioria dos periodos historicos non 
permitiron que as mulleres desenvolveran a actividade filosofica. 

□ As contribucions filosoficas das mulleres non tenen un valor 
semellante ås dos homes que ocupan os lugares importantes na 
historia da filosofia. 

□ Os prexuizos sociais e os estereotipos de xénero (que atribuen 
roles diferentes para homes e mulleres) contribuiron ao 
silenciamento da actividade filosofica das mulleres. 

—>- Das seguintes frases, sinala cales coinciden coa tua opinién e 
explica por que: 

□ Non hai unha mesma prudencia na femia e no varon, nin un 
mesmo valor ou xustiza, senon que hai un valor para mandar, 
propio do varon, e outro para servir, que é o da femia. 

□ Se as mulleres gobernasen, non haberia tantas guerras. 

□ 0 home non debe cubrir a sua cabeza por canto é imaxe e gloria 
de Deus: pero a muller débea cubrir porque é a gloria do seu 
marido, pois o home non foi sacado da muller senon esta do 
home. Ademais de que este non foi creado por causa da muller 
senon que esta foi creada para el. 

□ 0 feminismo é un intento, condenado ao fracaso, de modificar 
as relations naturais entre homes e mulleres. 

□ As diferenzas bioloxicas non xustifican as diferenzas sociais, nin 
en canto a raza ou etnia, nin en canto a sexo. 

□ As mulleres por natureza deben estar sometidas ao home, pois iso 
é o que acontece tamén no mundo animal, onde o macho é quen 
domina e a femia a dominada. 

□ A muller non nace, a muller faise. 

□ A modestia e castidade son deberes das mulleres, non dos homes, 
como o proba que en todas as civilizacions de todas as épocas 
houbo sempre måis permisividade coa promiscuidade masculina 
que coa feminina. 

□ As principais diferenzas que se observan entre as competencias 
laborais e sociais de homes e mulleres son o resultado da 
educacion e formation recibida e non de propiedades bioloxicas 
propias de cada sexo. 

□ Non haberå sociedades xustas ata que homes e mulleres tenan 
os mesmos dereitos e deberes como cidadåns iguais. 


Angela Davis 



Aspasia 

Anexo 2 Citas 

Actividade 2 
Actividade 4 

Anaxagoras (500 - 428) 

Sobre Aspasia 

Nosoutros, os xonios, compracémonos en pensar que as nosas 
mulleres sobrancean pola graza das suas maneiras e da sua per¬ 
soa, polos seus fondos afectos e a sua pracenteira vivacidade. 
Aspasia posuia todas esas calidades en grao sumo, asf como ca- 
lidades intelectuais que serfan excepcionais nun ou noutro sexo 
en calquera pafs. A sua intelixencia era de por si pronta e posuia 
moitos conecementos; non estaba satisfeita cos conecementos 
xa adquiridos, como o estå decote xente moito menos informada 
ca ela. Adoitaba discutir de filosoffa comigo tan asisadamente 
como de poesia con Sofocles ou de polftica con 
Pericles, e a sua conversa sobre estes temas 
resultaba polo menos tan estimulante para nos 
como a nosa para ela. Non é cousa de se mara- 
billar que sentfsemos pracer na sua compana! 

-Fragmentos 

Aristoteles (384 - 322 a. C) 

A femia é coma se fose un macho estéril; de 
facto, a femia é femia por unha incapacidade, 
a saber, porque non pode producir seme, o que 

é debido å sua natureza frfa (.)... a femia é 

coma se fose un macho deforme, e a descarga 
menstrual é seme, mais impuro, fåltalle un ele¬ 
mento fundamental, a alma. Este elemento ten 
que ser proporcionado polo seme masculino, e 
cando o residuo feminino o reciba, daquela for¬ 
mase o feto. 

-Sobre a xeracion dos animais. Libro I. 



Eran tres as partes do goberno da casa: a de amo, da que xa se 
falou antes, a de pai e a terceira a de marido: goberna muller e 
fillos, como libres en ambos casos, pero non co mesmo xeito de 
goberno, senon que o goberno da muller é de xeito polftico, o dos 
fillos coma o do rei. Porque o varon é por natureza måis capaz 
para o mando que a femia, fora de que haxa algunha circunstan- 

cia contra natura, e o de måis anos e maduro måis capaz que o 
de menos e inmaturo. 

-Politica. I, XII, 1259 a-b. 


0 libre manda no escravo doutro xeito que o varon na femia e 
o home no neno, e en todos hai partes da alma, pero hainas de 
xeito diferentes, pois o escravo non ten en absoluto capacidade 
deliberativa; a femia si a ten, pero sen autoridade; o neno si a ten, 
pero imperfecta. (.)... e non hai unha mesma prudencia na fe¬ 

mia e no varon, nin un mesmo valor ou xustiza, como cria Socra- 
tes, senon que hai un valor para mandar e outro para servir. 

Politica. I, XIII, 1260 a. 

Pablo de Tarso (5 - 67 d. C. aprox.) 

Polo perigo de cometer fornicacion, convén que 
cada home tena a sua muller e cada muller o 
seu marido. O marido estå obrigado a pagar å 
sua muller o débito, e a muller do mesmo xeito 
ten obriga de corresponder ao seu marido. Por- 
que nin a muller é senora do seu mesmo corpo, 
senon o marido; nin este é dono do seu senon a 
sua muller. 

—Epistola aos Corintios 1 a , VII, 2 — 6. 

O home non se debe cubrir a cabeza por canto 
é imaxe e gloria de Deus, mais a muller débea 
cubrir porque é a gloria do seu marido; pois o 
home non foi sacado da muller senon esta do 
home. Ademais de que este non foi creado por 
causa da muller senon que esta foi creada para 
el. Por todo isto a muller debe ter cuberta a ca¬ 
beza na asemblea dos fieis, en sinal da potesta¬ 
de que o home ten sobre ela e por respecto aos 
Anxos. 

-Epistola aos Corintios 1 a , XI, 6 — 10. 



Pablo de Tarso 


As mulleres, na asemblea dos fieis, terån a boca calada, pois a 
elas non se Iles concede a autoridade de ensinar; permanezan 
na obediencia dos homes como manda a lei. Se acaso desexan 
saber algo, podenllo preguntar aos seus maridos porque é cousa 
indecorosa que as mulleres falen nos templos. 

-Epistola aos Corintios 1 a , XIV, 34 - 35. 

Cristina de Pizån 


Cristina de Pizån (1364 - 1430) 

Porfio no parecer, e ninguén poderå man- 
ter o contrario, de que se fose costume 
mandar as nenas pequenas å escola e 
ensinalas as ciencias con método, como 
se fai cos nenos, elas aprenderian e en- 
tenderfan o segredo de todas as artes e 
as ciencias tan ben coma eles. 

—A Cidade das Mulleres. Libro I, cap. 27. 

Maquiavelo (1469 - 1527) 

Concluse daquela que, como a fortuna 
varia e os homes teiman en proceder 
dun mesmo modo, serån felices mentres 
vaian acordes coa sorte e infelices can- 
do estean en desacordo con ela. Porén, 
considero que é preferible ser impetuoso 
e non cauto, porque a fortuna é muller 
e faise preciso, de querer tela submisa, 
golpeala e vilipendiala. E vese que se 
deixa someter mellor por estes que polos 
que actuan con tibieza. E, como muller, 
é amiga dos mozos, porque son menos 
prudentes e måis fogosos e imponense 
con måis audacia. 

—O Principe, Cap. XXV. 


David Hume (1711 - 1776) 

En Paris pasei uns anos marabillosos e tentado estiven de que- 
dar a vivir alf, onde era admirado polos homes måis dotados e 
agasallado polas damas. Mais debo dicir que Francia non me 
parece un pafs que mereza ser imitado. Enaltecen de måis ås 
mulleres cando a natureza fai delas que deban estar sometidas 
ao varon, ademais de que a sua inferioridade e doenzas son ab- 
solutamente incurables. Pois ben en Paris esas mulleres, mesmo 
de costumes en nada virtuosas, son as donas e soberanas. 


A modestia e castidade son deberes do «belo sexo», non do 
home. Isto é asi por interese da sociedade civil e para demos- 
tralo so temos que apelar å pråctica e ås opinions de todas as 
nacions e épocas. 

-Autobiografia 













Jean-Jacques Rousseau 

Rousseau (1712-1778) 

A procura de verdades abstractas, dos principios e axiomas das 
ciencias, non estå ao alcance das mulleres, elas non tenen nin a 
precision nin a atencion abondas para ter éxito nos estudos cien- 
tfficos. A muller observa, é o home quen razoa. A muller debe 
ser educada para os labores da casa, a atencion do marido e o 
coidado dos fillos. A verdadeira nai de familia, lonxe de ser unha 
muller mundana, manterase recluida na sua casa apenas menos 
do que o estån as relixiosas nos seus claustros. Ese é o espirito 
no que deberå ser educada Sofia se queremos que sexa a espo- 
sa que haberå de facer feliz a Emilio. 

-Emilio. Libro V, «A educacion de Soffa». 


Preferirfa mil veces ter unha moza caseira, edu¬ 
cada de forma sinxela, ca unha dama instrufda 
e de talento que fana da mina casa un cfrculo 
literario e se instalaria ela mesma coma a sua 
presidenta. Unha muller sabia é un castigo para 
o seu esposo, os seus fillos, os seus criados, 
para todo o mundo. Desde a elevada estatura 
do seu xenio, despreza todos os deberes femi¬ 
ninos e estå intentando facerse a si mesma un 
home, como a senorita de L'EncIos. 

A esposa infiel é peor ca o esposo infiel; ela es- 
naquiza a familia e rompe os lazos da natureza; 
cando då ao seu esposo fillos que non son del, 
ela é falsa tanto diante deste como diante da so- 
ciedade, polo que o seu crime non é infidelidade 
senon traizon. Na mina opinion, isto é a fonte de 
discordia e de toda clase de crimes. 

-Confesions 2 
Kant (1724- 1804) 

Unha muller que ... se ocupa de controversias fundamentais 
sobre a mecånica, como a marquesa de Chatelet, podia deixar a 
barba. 

—Cit. en Bonnie Anderson e Judith P. Zinser: 

Historia de las mulleres, vol. 2. Ed. Crftica, 1991, påx. 139. 



2 https://www.atramenta.net/lire/les-confessions/3487/8#oeuvre_page 



28 FILOSOFIA 


ELAS PRESENTES 


AllGXO 2 Olympe de Gouges (1748 - 1793) 

Home, es quen de ser xusto? É unha muller quen cho pregunta; 
ti non Ile negarås este dereito. Dime? Quen che deu o soberano 
imperio de oprimir o meu sexo? A tua forza? Os teus talentos? 
Observa ao creador na sua sabedoria; percorre a natureza na sua 
grandeza å que parece que te queres achegar, e dame, se ousas, 
un exemplo deste imperio tirånico. Remontate ata os animais, 
consulta os elementos, estuda os vexetais, bota unha ollada en 
fin sobre todas as modificacions da materia orga- 
nizada, e réndete å evidencia cando che ofreza os 
medios. Busca, rexistra e distingue, se podes, os 
sexos na administracion da natureza. Portodas as 
partes atoparalos confundidos, portodas cooperan 
nun conxunto harmonioso a esa obra inmortal. So 
o home se ten torpemente investido dun principio 
con esa excepcion. Estrano, cego, envaidecido de 
ciencias e dexenerado, neste século de luces e de 
saberes, na ignorancia måis crasa, quere mandar 
cal déspota sobre un sexo que recibiu todas as fa- 
cultades intelectuais, pretende gozar da Revolucion 
e reclamar os seus dereitos å igualdade sen dicir 
nada do resto. 

—Declaracion dos Dereitos da Muller e da Cidadå. 

Olympe de Gouges 

Mary Wollstonecraft (1759 - 1797) 

Quero resumir o que dixen nunhas poucas palabras, xa que aqui 
tiro a mina luva e nego a existencia de virtudes propias dun sexo, 
sen exceptuar a modestia. A verdade, se entendo ben o signi- 
ficado da palabra, debe ser a mesma para o home e a muller; 
amda que o caråcter imaxinativo feminino, tan ben debuxado por 
poetas e novelistas, ao demandar o sacrificio da verdade e da 
sinceridade, converte a virtude nunha idea relativa que non ten 
ningun outro fundamento que a utilidade, e sobre esa utilidade 
queren xulgar arbitrariamente os homes, moldeåndoa å sua pro- 
pia conveniencia. Admito que as mulleres poidan ter diferentes 
obrigas que cumprir, pero son obrigas humanas, e os principios 
que deben regular o seu desempeno delas, manteno con firmeza 
que deben ser os mesmos. Compre facerse respectar e exercitar 
o entendemento, xa que non hai ningun outro fundamento para 
obter un caråcter independente. Quero dicir explicitamente que 
so deben dobregarse ante a autoridade da razon, no canto de ser 
as modestas escravas da opinion. 

Rousseau declara que unha muller non deberia sentirse nin por 
un momento independente, que deberia rexerse polo medo a 
poner en exercicio a sua astucia natural e converterse nunha 
escrava presumida para resultar, asi, un obxecto de desexo amda 
måis atraente, ademais dunha compana måis doce para o home 
cando este precise descanso. E ainda leva måis alå o argumento 
que quere extraer das indicacions que Ile proporciona a natu- 
reza e insinua que a verdade e a fortaleza, pedras angulares de 
toda virtude humana, deben de cultivarse con certas restricions 
porque, no que respecta ao caråcter feminino, a gran leccion 
que debe imprimirse con caråcter indeleble é a obediencia. Vaia 
parvada! 


(.) Non se deixa ås nenas un so mo¬ 

mento ao seu antollo e, unha vez que se 
consegue facelas dependentes decrétase 
que a dependencia é algo natural. 

-Vindicacion dos dereitos da muller. Sotelo 
Blanco Edicions, 2004. 

Hegel (1770- 1831) 

Se as mulleres controlasen o goberno, o 
estado estaria en perigo porque elas non 
actuan segundo os ditados das regras uni¬ 
versais senon que se deixarfan influenciar 
por inclinacions e opinions ocasionais. 

—Cit. en Bonnie Anderson e Judith R Zin- 
ser: Historia de las mulleres, vol. 2. Ed. 
Crftica, 1991. 

Nielzsche (1844 - 1900) 

E asi o filosofo sente horror do matrimonio e de todo aquilo que 
o puidese persuadir a contraelo, —o matrimonio como atranco 
e fatalidade no seu camiho cara o optimum—. Que gran filosofo 
estivo casado ata o de agora? Heråclito, Platon, Descartes, Spi- 
noza, Leibniz, Kant, Schopenhauer non o estiveron; ainda måis, 
nin sequera podemos imaxinalos casados. Un filosofo casado é 
un personaxe de comedia, esta é a mina tese: e polo que se refire 
a aquela excepcion, Socrates, parece que o malicioso Socrates 
casou ironice [ironicamente], xustamente para demostrar esta 
tese. 

-A xenealoxia da moral. Tratado 3°, 7. 





Nietzsche 

Duas cousas quere o home auténtico: perigo e xogo. Por iso que- 
re el å muller, como o måis perigoso dos xoguetes. 

O home debe ser educado para a guerra, e a muller, para a re- 
creacion do guerreiro: todo o demås é parvada. E a muller ten 
que obedecer e ten que atopar unha profundidade para a sua 
superficie. Superficie é o ånimo da muller, unha mobil pel tem- 
pestuosa sobre augas non profundas. 

Pero o ånimo do home é profundo, a sua corrente roxe en ca- 
vernas subterråneas: a muller presente a sua forza, mais non a 
comprende... 

É estrano, Zaratustra conece pouco ås mulleres, e, con todo, ten 
razon sobre elas! Ocorre isto porque na muller nada é imposible? 

«E agora toma, en agradecemento, unha pequena verdade! Eu 
son vella abondo para ela! 

Envolvea ben e tåpalle a boca: do contrario berra a plena voz, 
esta pequena verdade». 

«Dåme, muller, a tua pequena verdade!», dixen eu. E asf falou a 
vellina: 

«Vas con mulleres? Non esquezas o låtego!». 

-Asi falou Zaratustra, 1 a parte, Das vellas e das mozas. 


A muller é indiciblemente måis malvada ca o home, tamén måis 
lista; a bondade na muller é xa unha forma de dexeneracion. No 
fondo as mulleres emancipadas son as anarquistas no mundo 

do eterno «feminino», as fracasadas, cuxo 
instinto måis radical é a vinganza. 

-Ecce homo, «Por que escribo eu libros 
bos?» 

Nunca permitirei que se fale da igualdade 
de dereitos do home e da muller no amor: 
esa igualdade non existe. Isto débese a que 
o home e a muller entenden por amor cada- 
quén unha cousa distinta e contase entre 
as condicions do amor en ambos os dous 
sexos que o un non presupona no outro o 
mesmo sentimento, o mesmo concepto de 
«amor». O que a muller entende por amor 
estå ben claro: entrega perfecta (non so 
abnegada dedicacion) de corpo e alma, sen 
miramento ningun, sen reserva ningunha, 
con pudor e horror måis ben diante da idea 




Simone de Beauvoir 

dunha entrega sometida a clåusula e condicions. Por esta ausen- 
cia de condicions o seu amor é unha fe: a muller non ten outra. 
Cando ama a unha muller, o home quere dela xustamente ese 
amor, polo que cabe dicir que o home, no que a el respecta, estå 
absolutamente afastado do presuposto do amor feminino; e se 
hai amor aos que non Iles sexa alleo o degoro de abnegacion 
perfecta, é que non son homes. Un home que ama como unha 
muller convértese nunha muller måis perfecta. A muller entréga¬ 
se, o home acepta: coido que esta contraposicion natural nunca 
se superarå. 

—A Gaia Ciencia. 363: «Como cada sexo ten o seu prexuizo sobre 
o amor». 


Simone de Beauvoir (1908 -1986) 

Ténome anoxado algunha vez, no decurso de discusions abs- 
tractas, ao escoitar a certos homes dicirme: «Vostede pensa tal 
cousa porque é unha muller»; ben sabia que a unica defensa era 
responderlle: «Pénsoa, porque é verdadeira», eliminando asi a 
mina subxectividade; non se trataba de replicar: «E vostede pen¬ 
sa o contrario porque é un home». 


Para os antigos existe un tipo humano absoluto que é o masculi- 
no. A muller ten ovarios, utero: estas son as condicions singula- 
res que a encerran na sua subxectividade; dise sen reparos que 
pensa coas glåndulas. O home esquece de maneira incrible que 
a sua anatomia estå constituida tamén por hormonas, portestf- 
culos. Percibe o seu corpo como unha relacion directa e normal 
co mundo ao que cre aprehender na sua obxectividade, en tanto 

que considera o corpo da muller lastra- 
do. 

No momento en que as mulleres co- 
mezan a tomar parte na elaboracion do 
mundo, este segue a ser amda un mun¬ 
do que pertence aos homes. Negarse a 
ser a Outra, rexeitar a complicidade co 
home, seria para elas renunciar a todas 
as vantaxes que Iles pode conferir a 
alianza coa casta superior. O home-so- 
berano protexerå materialmente å mu- 
ller-subdita, encargåndose de xustificar a 
existencia dela; asi, xunto co risco eco- 
nomico, ela estå a esquivar o risco meta- 
ffsico dunha liberdade que debe inventar 
os seus fins sen axuda.... O home que 

designa å muller como un Outro atoparå nela, pois, profundas 
complicidades. 

A muller non nace, a muller faise. 

—0 segundo sexo. Edicions Xerais de Galicia, 2008. 


Maria Zambrano (1904 -1991) 

Se é algo a muller na vida dun home como Nietzsche —se cadra, 
de todo home— é creadora de orde. Ordenar graciosamente a 
barbarie dos instintos, a selva do sentimento, a contradicion dos 
degoiros, foi a mision que declinou Lou Salomé fronte a Dionisos 
xermånico. 

—Hacia un saber sobre el alma. Alianza, 2000 (3 a reimpr., 2004). 

Actividade 2 


Filosofar a Paus propon ao piiblico 
resolver un enigma: A desaparicion 
das mulleres da historia da filosofia. 

Con ese obxectivo, un actor e unha 
actriz convocarån en escena a presenza 
de figuras como Hiparqufa a cfnica 
ou Simone de Beauvoir, mais tamén 
interrogarån a filosofos como Aristoteles, 
Hume ou Rousseau. 

Entre o thriller detectivesco, a aventura de superheroes 
—e superheroinas— e o cinema de epidemias, Filosofar a Paus 
proponse convidar ao publico a desenvolver a sua propia aventu¬ 
ra: a de pensar de forma crftica sobre o silencio, cando non 
as mentiras, aos que a «gran filosoffa», a que se estuda nos 
manuais de Historia da Filosoffa, someteu as mulleres. 

Filosofar a Paus é un espectåculo teatral pensado para dirixirse 
ao publico adolescente e con ese fin utiliza unha serie de recur- 
sos especfficos para esas idades: o seu estilo ameno e divertido, 
a utilizacion dunha linguaxe directa, o uso de referentes culturais 
actuais, unha interpretacion fresca e sen complexos e un elen- 
co formado por unha actriz e un actor familiares para o publico 
xuvenil. 

Estruturada como un falso work in progress no que se afronta 
a creacion dun espectåculo teatral sen partir dun texto preconci- 
bido, senon cun concepto ou unha tese previa como orixe, 
Filosofar a paus mostra, por tanto, certas claves da creacion 
contemporånea como son a investigacion artfstica ou a ruptu- 
ra das convencions teatrais. Esta ultima cuestion é a que toma 
maior relevancia e serve como gancho para un publico adoles¬ 
cente que estå moi acostumado, a través de produtos audiovi- 
suais, a relatos fragmentarios con continuas rupturas da accion. 
Este recurso é båsico para crear ese ambiente de frescura 

e improvisacion necesario para dar a impresion ås persoas que 
asisten ås representacions, de que non se estå a seguir un guion 
marcado, de que calquera cousa pode acontecer sobre o palco. 
Falamos pois da continua creacion de expectativas, ou o que 
é o mesmo, do mantemento do interese dun auditorio que vai 
descubrindo ao tempo que o propio elenco as conclusions 
do espectåculo. 

Pero estas interrupcions e saltos na trama tenen tamén un va- 
lor temåtico ao permitiren establecer un dialogo entre os dous 
pianos presentes na peza: o actor e a actriz e os personaxes que 
interpretan. A través dese dialogo introducense cuestions trans- 
versais como os limites do humor, a importancia da linguaxe 
inclusiva ou a aparicion de machismos sutis nas nosas activida- 
des cotiås. 


Asf Filosofara Paus conta a historia dunha rapaza e un rapaz 
que pretenden facer un espectåculo teatral co obxectivo 
de demostrar o seguinte siloxismo: 


«Os homes e as mulleres son iguais en canto å sua capaci- 
dade para pensar. Logo, se os homes ao longo da historia 

procuraron a través da filosoffa o descu- 
brimento da sua esencia, tamén as mu¬ 
lleres puideron e poderån facelo.» 

Para o seu razoamento, crearån tres 
escenas tomando como base as ideas 
presentes na estrutura conceptual que 
Virginia Woolf utilizou no seu texto 
«Un cuarto de seu», e que na peza tea¬ 
tral serfan: que di sobre as mulleres 
a filosoffa feita por homes?; que di 
a filosoffa formulada polas mulleres?; 
e cal é a conceptualizacion do feminino 
segundo as propias mulleres?. Seguindo 
esta organizacion, e co obxecto de des- 
envolver cada unha das escenas, tomån- 
se como protagonistas tres personaxes 
historicos que, seguindo a mesma orde 
anterior, serfan: Rousseau, Hiparqufa 
de Menorea e Simone de Beauvoir. 

A nivel estilfstico, a peza utiliza o humor 
e a parodia como mellor xeito de ache- 
gar a este tipo de publico o seu discurso, 

sen unha vontade adoutrinante ou de mera transmision de conti- 
dos. 0 fin ultimo de todo produto cultural debe ser a de permitir 
a cadaquén a elaboracion do seu propio razoamento critico. 

A parodia estå presente a través do uso na peza de xéneros, ou 
subxéneros, cinematogråficos que tradicionalmente contan con 
grande aceptacion entre a adolescencia. A parodia, e polo tanto 
o humor, permite ao publico distanciarse e tomar o aire suficien- 
te para manter a necesaria actitude analftica de todo o que 
acontece sobre o palco. 

En canto a cuestions estéticas, a escenografia de Filosofar 
a Paus caracterfzase pola sua adaptabilidade, requisito indispen- 
sable para garantir que poda ser representada en calquera espa- 
zo escénico. Recorremos a materiais presentes en calquera aula 
ou centro escolar coa vontade de achegar a peza ao ambiente 
natural do publico ao que se dirixe, fomentando desa maneira 
a identificacion cos personaxes da actriz e do actor. Despois 
de todo, buscamos que os sintan como un espello, que sintan 
que podenan ser eles e elas quen estån sobre o palco. 

Con esa mesma vontade, o vestiario reproduce a vestimenta 
habitual de calquera adolescente mais, ao igual que no contido 
da peza, fuxindo de calquera topico de xénero. 

Anexo 4 Bibliografia 

Actividade 3 


Pescudando a partir dun buscador de sitios web. Pode iniciarse 
a pescuda simplemente anotando frases do tipo: «mulleres 
filosofas», «mulleres filosofas na filosofia antiga...», ou 
semellantes. 

Investigando a partir dos libros cos que conta a biblioteca 
do centro. Neste caso o proceso de busqueda iniciarase 
consultando enciclopedias ou libros de historia. 

Investigando a partir de obras especializadas no tema, 
proporcionadas polo profesorado. 

Neste sentido, suxerimos as seguintes: 

Historia de las mujeres (2 vol.) 

Bonnie Anderson e Judith P. Zinser. Ed. Critica. 1991 

Historia de las mujeres en Occidente (5 vol.) 

Georges Duby e Michelle Perrot. Editorial Taurus. 1993-1994 

Las filosofas. 

Giunio de Martino e Marina Bruzzese. Cåtedra. 2000 

As mulleres na Filosofia. 

Inés Fernåndez Bujån. Baia Edicions. 2006 

Mujeres en la historia. Guia Didåctica. 

Rosa Maria Cid Lopez (coord). Instituto Asturiano 
de la Mujer. 2009 

Historia de las mujeres filosofa\ 

Gilles Ménage. Herder. 2009 

Mujeres filosofas en la historia. Desde la antiguedad 
hasta el siglo XX 

Ingebort Gleichauf. Icaria editorial. 2010 


1 Esta obra podese consultar na rede: https://docs.google.com/ewer?a=v&pid=sites&srcid=ZGVmYXVsdGRv- 
bWFpbnxpZn JqZmlsb3NvZmlhfGd40jEwNTA1 YmMI N2QyOTVmMTU 

-> Investigando a partir de webs especializadas. Entre as moitas 
existentes, suxerimos as seguintes: 

http://www.mujeresenred.net/ 

https://www.nodo50.org/mujeresred/historia-feminismo1 .html 
https://www.nodo50.org/mujeresred/historia-feminismo2.html 
https://www.nodo50.org/mujeresred/historia-feminismo3.html 
https://www.nodo50.org/mujeresred/historia-feminismo4.html 
https://gl.wikipedia.org/wiki/Wikipedia.Wikiproxecto_mulleres/ 
Lista_de_filosofas 

https:/^té§^§§i 9 Pt§H 79 Bfe^.Tftf 9 fl>m/recursos/mujeres- 

f'" https://www.publico.es/sociedad/admiralas-diez-mujeres-cla- 
ves-historia.html 

Anexo 5 Cadro historico 

Actividade 3 


CLÅSICA 

S.Va. C.-s. Ilid. C. 

Aspasia de Mileto 

Areté de Cirene 

Hiparquia a crnica 

Diotima de Mantinea (Banquete de Platén). 

Lastenia de Mantinea e Asiotea de Filos, alumnas da 

Academia. 

Hipatia de Alexandria (370-415) 

CRISTIÅ MEDIEVAL 

S. IV-s. XIII. 

Hildegarda de Bingen (1098-1179) 

RENACENTISTA 

S. XIV - XVI. 

Cristina de Pizån (1364-1430) 

MODERNA 

S. XVII - XIX. 

Anna Maria van Schurman (1607-1678) 

Isabel, princesa de Bohemia (1618-1680) 

Thérése de Marguenat de Courcelles, Mme de Lambert 

(1647-1733) 

Émile de Breteuil, Marquesa de Chatelet (1706-1749) 

Olympe de Gouges (1748-1793) 

Mary Wollstonecraft (1759-1797) 

Lou Andreas-Salomé (1861 -1937) 

CONTEMPORÅNEA 

S. XX - XXI 

Maria Zambrano (1901-1991) 

Hanna Arendt (1906-1975) 

Simone de Beauvoir (1908-1986) 

Simone Weil (1909-1943) 

Hildegart Rodriguez (1914-1933) 

Betty Friedan (1921-2006) 

Agnes Heller (1929) 

Martha Nusbaum (1947) 

Recursos 

